ხაირ ალ-დინ ბარბაროსა
ხაირ ალ-დინი, ხიზირ-რეისი (დ. 1475, მიტილინი, ლესბოსი — გ. 4 ივლისი, 1546, სტამბოლი) — თურქი დიდებული და მხედართმთავარი, ოსმალეთის იმპერიის კაპუდან-ფაშა 1533–1546 წლებში. მემკვიდრეობით ერგო ძმის, არუჯ რეისის, მეკობრეთა მსხვილი ფლოტი. აგრძელებდა მის საქმეს და ოსმალეთის იმპერიის სასარგებლოდ იპყრობდა ახალ მიწებს. ოსმალეთის სულთანმა სულეიმან I-მა დანიშნა ფლოტის უფროსად, ანუ კაპუდან-ფაშად და აფრიკის ბეილერბეიდ. ცხოვრების უკანასკნელი წლები გაატარა სტამბოლში, გარდაიცვალა იქვე და დაკრძალულია მის მიერვე აშენებულ მეჩეთში.